b"\n_START_ARTICLE_\nEden Phillpotts\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de Henry Phillpotts je bil \xc4\x8dastnik v indijski kopenski vojski. Phillpotts se je z materjo vrnil v Anglijo. \xc5\xa0olal se je v Plymouthu in deset let v Londonu delal kot zavarovalni\xc5\xa1ki agent. Nato je postal pisatelj._NEWLINE_Napisal je veliko romanov in dram o narodnem parku Dartmoor v grofiji Devon. Dolgo \xc4\x8dasa je bil predsednik Zveze za ohranitev Dartmoorja (DPA), ustanovljene leta 1883, in se zelo zavzemal za njegovo ohranitev._NEWLINE_Objavil je 250 knjig. Eden od njegovih prvih romanov Widecombejski sejem (Widecombe Fair), nastal na podlagi letnega sejma v majhni vasi Widecombe-in-the-Moor, je slu\xc5\xbeil kot osnova njegove komi\xc4\x8dne igre Farmerjeva \xc5\xbeena ( The Farmer's Wife). Po tej igri je Alfred Hitchcock leta 1927 posnel istoimenski nemi film. V njem so nastopili Jameson Thomas, Lillian Hall-Davis, Gordon Harker in Gibb McLaughlin._NEWLINE_Philpotts je vplival na Agatho Cristie, saj je bil njen sosed in prijatelj v njenem rojstnem kraju Torquay v Devonu."